b'\n_START_ARTICLE_\nEnergetska izkaznica\n_START_PARAGRAPH_\nEnergetska izkaznica je javna listina s podatki o energetski u\xc4\x8dinkovitosti stavbe. Njen namen je podajanje informacij o porabi energije in omogo\xc4\x8da primerjanje energetskih u\xc4\x8dinkovitosti stavb._NEWLINE_V energetski izkaznici so navedena tudi priporo\xc4\x8dila za izbolj\xc5\xa1anje energetske u\xc4\x8dinkovitosti stavbe. Navedena priporo\xc4\x8dila morajo biti tehni\xc4\x8dno izvedljiva._NEWLINE_Izdana energetska izkaznica je veljavna 10 let. Register izdanih energetskih izkaznic v Sloveniji vodi Ministrstvo za infrastrukturo in prostor.\n_START_SECTION_\nEnergetska u\xc4\x8dinkovitost stavbe\n_START_PARAGRAPH_\nDolo\xc4\x8di se na podlagi izra\xc4\x8dunane ali dejansko porabljene letne energije, ki je potrebna za ogrevanje in hlajenje prostorov ter ogrevanje sanitarne vode._NEWLINE_Energetsko izkaznico je potrebno izdelati ob izgradnji nove stavbe ter ob prodaji ali oddaji stavbe v najem. Ni pa je potrebno izdelati v primeru, da stavbo oddajamo za obdobje, kraj\xc5\xa1e od enega leta. Energetske izkaznice prav tako ni potrebno izdelati za stavbe, ki so del kulturne dedi\xc5\xa1\xc4\x8dine, za stavbe za obredne ter verske dejavnosti, industrijske stavbe ter skladi\xc5\xa1\xc4\x8da ter stavbe s celotno uporabno tlorisno povr\xc5\xa1ino, manj\xc5\xa1o od 50 m\xc2\xb2.'